Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Bbuku lyakuvwunga ilijisi zinamatizyo zili ciloba (1-5)
-
Mwanaambelele wabweza bbuku lyakuvwunga (6-8)
-
Mwanaambelele uleelela kunamatula zinamatizyo (9-14)
5 Mpoonya ndakabona bbuku lyakuvwunga mujanza lyalulyo lyayooyo uukkede acuuno cabwami+ ilyakalembedwe mukati alimwi akunze, ilyakanamatikidwe canguzu azinamatizyo zili ciloba.
2 Alimwi ndakabona mungelo singuzu kaambilizya ajwi pati kuti: “Nguni weelela kunamatula zinamatizyo zyabbuku eelyo akulivwungulula?”
3 Pele kunyina naba omwe kujulu naa anyika nokuba kunsi aanyika wakali kukonzya kulivwungulula ibbuku eelyo akubona zyakali mukati.
4 Ndakalila kapati nkaambo kwakajanika kuti kunyina wakali kweelela kulivwungulula ibbuku eelyo akubona zyakali mukati.
5 Pele umwi wabaalu wakandaambila kuti: “Koleka kulila. Bona! Syuumbwa wamusyobo wa Juda,+ imuyanda+ wa Davida,+ wazunda+ eelyo ulakonzya kunamatula zinamatizyo zili ciloba zyabbuku eelyo akulivwungulula.”
6 Mpoonya akati kacuuno cabwami azilenge zyuumi zyone alimwi aakati kabaalu+ ndakabona mwanaambelele+ wiimvwi iwakali kulibonya mbuli kuti wakalijaidwe,+ kajisi meja aali ciloba alimwi ameso aali ciloba, aayo meso aiminina myuuya ya Leza+ iili ciloba eeyo iitumidwe munyika yoonse.
7 Eelyo wakaunka akulibweza mpoonya aawo mujanza lyalulyo lyayooyo uukkede acuuno cabwami.+
8 Lino naakalibweza bbuku eelyo, izilenge zyuumi zyone alimwi abaalu bali 24 + bakaliwaala ansi kumbele lya Mwanaambelele, alimwi umwi aumwi wakajisi kantimbwa amitiba yangolida iyakazwide tununkilizyo. (Itununkilizyo ootu twiiminina mipailo yabasalali.)+
9 Alimwi baimba lwiimbo lupya,+ kabati: “Uleelela yebo kubweza bbuku eelyo akunamatula zinamatizyo zyandilyo, nkaambo wakalijaidwe alimwi abulowa bwako wakaulila Leza+ bantu kuzwa kumisyobo yoonse amilaka yoonse amikowa yoonse azisi zyoonse,+
10 alimwi wakabapa kuti babe bwami+ abapaizi kuli Leza wesu,+ eelyo bayooba bami+ ibayoolela nyika.”
11 Lino ndakabona alimwi ndakamvwa jwi lyabangelo banji bakazingulukide cuuno cabwami azilenge zyuumi zyone alimwi abaalu, alimwi mweelwe wabo wakali makumi-makumi aazyuulu alimwi azyuulu-zyuulu zyazyuulu,+
12 alimwi bakali kwaamba ajwi pati kuti: “Mwanaambelele ooyo iwakajaidwe+ uleelela kutambula bweendelezi, lubono, busongo, nguzu, lulemeko, bulemu alimwi azilongezyo.”+
13 Alimwi ndakamvwa zilenge zyoonse zili kujulu aanyika akunsi aanyika+ alimwi amulwizi, azintu zyoonse zili mulinzizyo kazyaamba kuti: “Kuli yooyo uukkede acuuno cabwami+ aku Mwanaambelele+ akube zilongezyo alulemeko+ abulemu alimwi anguzu lyoonse mane kukabe kutamani.”+
14 Mpoonya zilenge zyuumi zyone zyakali kwaamba kuti: “Ameni!” eelyo baalu bakaliwaala ansi akukomba.
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Ciyubunuzyo 5
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk tum_Latn unk tum_Latn unk zul_Latn tum_Latn bem_Latn nya_Latn bem_Latn bem_Latn bem_Latn lug_Latn bem_Latn bem_Latn bem_Latn bem_Latn cjk_Latn bem_Latn bem_Latn bem_Latn bem_Latn swh_Latn run_Latn sna_Latn lua_Latn eng_Latn